ງານບຸນມະໂຫລານກາເຟ - ຊາ ພູພຽງບໍລະເວນ ປະຈໍາປີ 2022 ມີການສໍາມະນາ 5 ຫົວຂໍ້ ທີ່ສຳ ຄັນໃນ ວັນທີ 18 ກຸມພາ 2022, ເປັນມື້ທີ ທີ 2 ຂອງງານຢູ່ໂຮງແຮມເອລະວັນ ຣີເວີຊາຍ ນະຄອນປາກເຊ ແຂວງຈໍາປາສັກ,
ໃນ 5 ຫົວຂໍ້ ທີ່ກຳນົດສຳມະນາມີຄື: ຍຸດທະສາດ ສະມາຄົມກາ ເຟລາວ ແລະ ທິດທາງການຕະ ຫຼາດກາເຟລາວ; ຮູບແບບການພັດທະນາກຸ່ມຜະລິດກາເຟຂອງສະຫະກອນຜູ້ຜະລິດ ກາເຟພູພຽງບໍລະເວນ; ການປູກພືດແບບປະສົມປະສານ ແລະ ການປ້ອງ ກັນການລະບາດ ແລະ ກໍາຈັດສັດຕູພືດໃນສວນກາເຟ; ຜົນສໍາເລັດ ແລະ ທິດທາງການພັດທະ ນາຊາ ຢູ່ເຂດ ພູພຽງບໍລະເວນ; ຜົນສໍາເລັດໃນການພັດທະນາ ຊາ ຄຸນນະພາບ ຢູ່ເຂດພູພຽງບໍລະເວນ ສູ່ຕະຫຼາດສາກົນ. ຈາກການສຳມະນາ ຍັງມີການສົນທະນາ 2 ຫົວຂໍ້ສຳຄັນຕື່ມອີກ ຄື: ສະພາບການຜະລິດກາເຟ ໃນ ສປປ ລາວ ແລະ ການຮ່ວມມືແບບຍືນຍົງໃນການສົ່ງເສີມກາເຟລາວ; ການພັດທະນາກາເຟ – ຊາ ແລະ ການທ່ອງທ່ຽວ.
ທ່ານ ປອ.ບຸນຍະເດດ ທອງສະຫວັນ ຫົວໜ້າພະແນກອຸດສາຫະກໍາແລະ ການຄ້າແຂວງຈໍາປາສັກກ່າວວ່າ:ງານສຳມະນາບັນດາຫົວຂໍ້ເລົ່ານີ້ມີຄວາມສຳຄັນ ເປັນການເປີດໂອກາດໃຫ້ຜູ້ເຂົ້າ ຮ່ວມຮັບຮູ້ເຂົ້າໃຈຍຸດທະສາດຂອງລັດຖະບານໃນພັດທະນາກາເຟ-ຊາໄປສູ່ຕະຫຼາດສາກົນ,ຕົ້ນກຳເນີດແລະ ຄວາມເຕີບໃຫຍ່ຂະຫຍາຍຕົວໃນທຸລະກິດກາ ເຟ-ຊາ.ບັນຫາຂອດການຜະ ລິດ, ຈຳໜ່າຍ,ສົ່ງອອກ ແລະການຊອກຕະຫຼາດ ແລະອື່ນໆ ກ່ຽວ ກັບການຜະລິດທີ່ມີຄຸນນະ ພາບ. ໂດຍມີວິທະຍາກອນຈາກສູນກາງ ແລະທ້ອງຖິ່ນທີ່ມີປະສົບການ
ດ້ານການປູກ,ຜະລິດ-ປຸງແຕ່ງ, ບໍລິຫານຈັດການສົ່ງອອກເຂົ້າຮ່ວມເຜີຍແຜ່ ແລກປ່ຽນບົດຮຽນ. ເພື່ອໃຫ້ບັນດາຜູ້ເຂົ້າຮ່ວມ,ນັບແຕ່ຊາວສວນ,ກຸ່ມການຜະລິດ ຕະຫຼອດນັກທຸລະກິດໃໝ່ ສາມາດນຳໄປປະຍຸກໃຊ້.
ການສຳມະນາຄັ້ງນີ້ ໂດຍການເປັນປະທານຮ່ວມຂອງ ທ່ານ ປອ.ບຸນຍະເດດ ທອງສະຫວັນ ຫົວໜ້າພະແນກອຸດສາຫະກໍາແລະ ການຄ້າແຂວງ, ທ່ານ ປອ.ສົມລິດ ວິລະວົງ ຫົວໜ້າພະແນກກະສິກໍາ ແລະ ປ່າໄມ້ແຂວງ. ມີຕາງໜ້າພະແນກການອ້ອມຂ້າງແຂວງ, ບັນດານັກທຸລະກິດ,ບໍລິສັດຜູ້ປູກ ແລະ ເກັບຊື້ກາເຟ, ຂະແໜງການກ່ຽວຂ້ອງ,ຂອງພະ ແນກອຸດສະຫະກຳ ການຄ້າ ແລະ ກະສິກຳ – ປ່າໄມ້ ພະນັກງານຄູອາຈານ ແລະ ນັກສຶກສາ ເຂົ້າຮຮ່ວມ.
ເກດສະໜາ(ສວຈ)